ETGชะลอซื้อรถขนส่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ETG โบ้ยการเมือง ชะลอซื้อรถขนส่งสินค้าเพิ่ม หวั่นม็อบยืดเยื้อกระทบรายได้ 
นายพูนศักดิ์ เธียไพรัตน์ กรรมการผู้จัดการ บริษัท อีเทอร์นิตี้ แกรนด์ โลจิสติคส์ (ETG) ผู้ประกอบการบริการการขนส่งสินค้าโลจิสติกส์ เปิดเผยว่า การชุมนุมการเมืองทำให้ชะลอการสั่งซื้อรถขนส่งสินค้าเพิ่ม ทั้งที่ลูกค้ามีความต้องการขนสินค้าเกินจำนวนรถที่มีอยู่ และหากการชุมนุมลากยาวจะกระทบรายได้ เนื่องจากลูกค้าอาจชะลอใช้การขนส่งน้อยลง 
สำหรับกลยุทธ์รับมือ ETG จะให้บริการขนส่งสินค้าให้กับลูกค้าเพื่อนบ้านมากขึ้น ซึ่งมีอัตรากำไรขั้นต้น (มาร์จิน) ดีกว่าในประเทศที่การแข่งขันสูง โดยเริ่มที่ประเทศลาวและกัมพูชา คาดอีก 23 เดือนจะขยายไปเวียดนามหรือตอนใต้ของประเทศจีน คาดมีรายได้จากต่างประเทศ 10 ล้านบาท แต่อีก 3 ปีข้างหน้าคาดหวังได้ 100 ล้านบาท หรือ 30% ของรายได้ทั้งหมด 
นายพูนศักดิ์ กล่าวว่า ผลดำเนินงาน 2 เดือนที่ผ่านมา ปริมาณการขนส่งฟื้นตัวต่อเนื่องจากไตรมาส 4 เนื่องจากมีลูกค้าใหม่เพิ่ม และลูกค้าเดิมเริ่มกลับมา บางรายยังมีปริมาณการขนส่งมากขึ้น 
สำหรับปีนี้คาดรายได้และกำไรสุทธิกลับมาอยู่ระดับเดียวกับปี 2551 ที่มีรายได้ 1,200 ล้านบาท กำไรสุทธิ 48 ล้านบาท และคาดว่ามาร์จินปีนี้เพิ่มเป็น 1520% จากปีก่อน 11% ซึ่งไตรมาสแรกอยู่ที่ 11% 
ทั้งนี้งบลงทุนปีนี้อยู่ที่ 3050 ล้านบาท ใช้สำหรับการปรับปรุงรถเพื่อขนส่งสินค้าเหล็กและพลังงานมากขึ้น